Omkring klokken 15.00 satte Aalborg Håndbolds bus kursen mod Fyn, hvor aftenens topkamp skal spilles. Klokken 20.30 fløjtes der op til sæsonens sidste kamp, og hvilken kamp: Turneringens nuværende nummer ét, GOG, mod nummer to, Aalborg Håndbold. Men selvom der var at spore en vis glæde blandt spillere, trænerstab og ikke mindst direktør Jan Larsen over overhovedet at få kampen afviklet, så var træner Stefan Madsen trods alt ærlig i sit svar på, om det var optimalt at spille kampen Ikke en optimal situation - Det er vist på godt nordjysk "ikke optimalt". Det er det langtfra, indrømmer Stefan Madsen Han har nemlig ikke kunnet træne med alle spillere i de seneste par uger på grund af smitte blandt spillerne.  To kampe er blevet udsat, senest  hjemmekampen 27. december mod Ribe-Esbjerg. Før afgangen til Fyn blev alle spillere testet. Seks af de smittede fik endda en ekstra test torsdag formiddag af hjerter og lunger, og de øvrige måtte igennem en almindelig test, inden man kunne sætte sig i bussen - Vi gør hvad vi kan med de betingelser vi har, og vil gøre alt for at få point med hjem i aften,  slutter den sympatiske Aalborg-træner. - Med den beskedne træning, vi har været igennem i den seneste periode, så er vi så klar, som vi overhovedet kan være, lyder det fra Stefan Madsen i dette videointerview:

Opsummering:
Aalborg Håndbolds træner Stefan Madsen glæder sig over sygdomsfri trup til torsdag aftens topkamp mod GOG.